Държавен вестник, бр. 7, 2021 г., стр. 35

БРОЙ  7	
Д Ъ Р Ж А В Е Н  В Е С Т Н И К 	
СТР.  35  
информация, процедури или планове, не е 
необходимо самото Ръководство за експлоа-
тация в полярни води да възпроизвежда този 
материал, а вместо това може да направи пре-
пратка към съответния референтен документ.
3.1.2 Образец на съдържанието е даден в 
допълнение II.
3.1.3 Образецът следва общата структура 
на глава 2. Не всеки раздел, описан по-долу, 
ще бъде приложим за всеки полярен кораб. 
Много кораби от категория С, които пред-
приемат случайни или ограничени полярни 
пътувания, няма да се нуждаят от процедури 
за ситуации с много малка вероятност от 
настъпване. Въпреки това все пак може да е 
препоръчително да се запази обща структура 
за ръководството за експлоатация в полярни 
води като напомняне, че ако предположенията 
се променят, може да се наложи да се акту-
ализира и съдържанието на ръководството. 
Отбелязването на аспект като „неприложим“ 
също показва на Администрацията, че този 
аспект е бил разгледан, а не просто пропуснат.
3.2 Насоки за корабоплаване с помощта на 
ледоразбивач
По отношение на корабоплаването с по-
мощта на ледоразбивач следва да се вземе 
предвид следното:
.1 когато наближават началната точка 
на конвоя, за да следват ледоразби-
вач/ледоразбивачи или в случай на 
ескортиране от ледоразбивач на един 
кораб до точката на среща с ледораз-
бивача, корабите следва да установят 
радиовръзка по VHF канал 16 и да 
действат в съответствие с инструк-
циите на ледоразбивача;
.2 ледоразбивачът, предоставящ помощ 
на конвоя, следва да командва кора-
бите, които са част от този конвой;
.3 местоположението на кораба в кон-
воя се определя от ледоразбивача, 
оказващ помощта;
.4 корабът в конвоя в съответствие с ин-
струкциите на ледоразбивача, оказващ 
помощта, следва да установи връзка 
с ледоразбивача чрез VHF канал, 
посочен от ледоразбивача;
.5 корабът, докато плава в конвоя, спазва 
указанията на ледоразбивача;
.6 местоположението в конвоя, скорост-
та и разстоянието до кораба отпред 
следва да бъдат съгласно указанията 
на ледоразбивача;
.7 корабът следва незабавно да уведоми 
ледоразбивача за всички трудности 
при поддържането на местополо-
жението в конвоя, скоростта и/или 
разстоянието до всеки друг кораб в 
конвоя; и
.8 корабът следва незабавно да докладва 
на ледоразбивача за всяка повреда.
3.3 Насоки за разработването на планове 
за действия в извънредни ситуации
При разработването на плановете за дейст-
вия в извънредни ситуации корабите следва 
да вземат предвид мерки за контрол на повре-
дите при аварийно прехвърляне на течности 
и достъп до танкове и помещения по време 
на спасителни операции (вижте също допъл-
нителните насоки към глава 9).
4 Допълнителни насоки към глава 3 (Кон­
струкция на кораба)
Метод за определяне на еквивалентен 
клас лед
4.1 Представените по-долу насоки имат за 
цел да подпомогнат определянето на екви-
валентността със стандартите, приемливи за 
Организацията, както е посочено в глави 3 и 6  
от Кодекса. Методологията е в съответствие 
с насоките, разработени от Организацията*, 
като същевременно позволява използването 
на опростен подход.
4.2 Основният подход за определяне на 
еквивалентността за кораби от категории А 
и В може да бъде един и същ както за но-
вите, така и за съществуващите кораби. Той 
включва сравняване на други класове лед с 
полярните класове по Международната асоци-
ация на класификационните организации. За 
класовете лед от категория С допълнителна 
информация относно сравненията на нивото 
на подсилване е на разположение за собстве-
ниците и администрациите*. Отговорността 
за генериране на искане за определяне на 
еквивалентност и необходимата подкрепяща 
информация се носи от собственика/опера-
тора. Прегледът/одобрението на всяко искане 
за определяне на еквивалентност се извършва 
от Администрацията на държавата на флага 
или от призната организация, действаща от 
нейно име съгласно разпоредбите на Кодекса 
за признатите организации. Няколко органи-
зации за класификация са разработили лесни 
за използване инструменти за определяне 
на съответствието с изискванията относно 
конструкцията за полярни класове по Между-
народната асоциация на класификационните 
организации, както са направили и някои 
администрации и други трети страни.
4.3 Очаква се обхватът на опростената 
оценка на еквивалентността (вижте точка 
4.6 по-долу) да бъде ограничен до избора на 
материали, конструктивната якост на корпуса 
и задвижващия механизъм.
–––––––––––––––––––––––
* Вижте Насоките за одобрение на алтернативни 
и еквивалентни варианти, предвидени в различни 
инструменти на ММО (MSC.1/Circ.1455).
* Вижте приложението към Препоръка 25/7 на 
HELCOM, Безопасност на корабоплаването през 
зимата в района на Балтийско море, достъпно 
на адрес: www.helcom.fi.